27. 7. 90 Επίσημη Εφημερίδα των Ευρωπαϊκών Κοινοτήτων Αριθ. C 186/33 
Ανακοίνωση για την έναρξη διαδικασίας αντιντάμπινγκ σχετικά με ης εισαγωγές διϋδροστρεπτομυ-
κίνης (DHS) καταγωγής Λαϊκής Δημοκρατίας της Κίνας και Ιαπωνίας 
(90/C 186/05) 
Η Επιτροπή έλαβε καταγγελία που περιέχει τον ισχυρισμό 
ότι εισαγωγές διϋδροστρεπτομυκίνης (DHS) καταγωγής 
Λαϊκής Δημοκρατίας της Κίνας και Ιαπωνίας αποτελούν 
αντικείμενο ντάμπινγκ και προκαλούν σημαντική ζημία στη 
σχετική κοινοτική βιομηχανία. 
Καταγγέλλων 
Την καταγγελία υπέβαλε το Ευρωπαϊκό συμβούλιο ομο­
σπονδιών κατασκευαστών χημικών προϊόντων (CEFIC) εξ 
ονόματος του μοναδικού παραγωγού DHS στην Κοινότητα. 
Προϊόν 
Το προϊόν που αποτελεί, κατά τον ισχυρισμό, αντικείμενο 
ντάμπινγκ είναι το DHS, μια αντιλοιμωξιογόνος ουσία που 
λαμβάνεται με υδρογόνωση της στρεπτομυκίνης, που είναι 
αντιβιοτικό πρώτης γενεάς, χρησιμοποιείται κυρίως στον 
τομέα της κτηνιατρικής και υπάγεται στον κωδικό ΣΟ 
2941 20 10. 
Ισχυρισμός για πρακτική ντάμπινγκ 
Στην περίπτωση της Λαϊκής Δημοκρατίας της Κίνας, που 
δεν είναι χώρα με οικονομία αγοράς, είναι απαραίτητο να 
συγκριθούν οι τιμές εξαγωγής με την κανονική αξία που 
καθορίζεται με βάση τις τιμές ή το κόστος σε μια χώρα με 
οικονομία αγοράς στην οποία το προϊόν κατασκευάζεται ή 
πωλείται. Για το σκοπό αυτό, ο καταγγέλλων υπέδειξε τις 
εγχώριες τιμές της Ιαπωνίας, τη μόνη χώρα με οικονομία 
αγοράς, εκτός από την Ευρωπαϊκή Κοινότητα, όπου το 
προϊόν πωλείται για κατανάλωση στην εγχώρια αγορά. 
Στην περίπτωση της Ιαπωνίας, ο ισχυρισμός για πρακτική 
ντάμπινγκ βασίζεται επίσης στη σύγκριση των εγχωρίων 
τιμών με τις τιμές που επιβάλλονται για τις εξαγωγές στην 
Κοινότητα. 
Με βάση τα παραπάνω, τα περιθώρια ντάμπινγκ, σύμφωνα 
με τον ισχυρισμό, είναι σημαντικά. 
Ισχυρισμός για ύπαρξη ζημίας 
Όσον αφορά τη ζημία, ο καταγγέλλων ισχυρίζεται και 
παρέχει επαρκή αποδεικτικά στοιχεία ότι οι εν λόγω εισα­
γωγές έχουν αυξηθεί από 62 τόνους το 1985 σε 74 τόνους το 
1988 και 58 τόνους κατά το πρώτο ήμισυ του 1989, ήτοι 
αύξηση 19 ο/ο από το 1985 έως το 1988 και 57 ο/ο από το 1988 
έως το 1989, με βάση τα στοιχεία του μισού έτους 1989. 
Αυτό αντιπροσωπεύει αύξηση του τμήματος αγοράς από 
26θ/ο το 1985 σε 39 ο/ο το 1988 και 46 ο/ο κατά το πρώτο 
ήμισυ του 1989. 
Επίσης προβάλλεται ο ισχυρισμός ότι οι τιμές αυτών των 
εισαγωγών στην Κοινότητα ήταν σημαντικά χαμηλότερες 
από την τιμή του κοινοτικού παραγωγού. Οι προκύπτουσες συνέπειες για την κοινοτική βιομηχανία 
είναι, κατά τον ισχυρισμό, μείωση του επιπέδου παραγωγής 
κατά 30ο/ο από το 1985 έως το 1989, μείωση του τμήματος 
αγοράς από 63 ο/ο το 1985 σε 60 ο/ο το 1988 και 53 ο/ο κατά 
το πρώτο ήμισυ του 1989, μείωση των τιμών λόγω των 
πωλήσεων από τους εν λόγω εξαγωγείς σε πολύ χαμηλό­
τερες τιμές από τις κοινοτικές, με αποτέλεσμα σημαντική 
απώλεια για ένα κοινοτικό παραγωγό και παύση των δρα­
στηριοτήτων κατά το 1989 ενός άλλου κοινοτικού παρα­
γωγού DHS. 
Διαδικασία 
Η Επιτροπή, αφού αποφάσισε μετά από διαβουλεύσεις, ότι 
υπάρχουν επαρκή αποδεικτικά στοιχεία που δικαιολογούν 
την έναρξη διαδικασίας, άρχισε έρευνα σύμφωνα με το 
άρθρο 7 του κανονισμού (ΕΟΚ) αριθ. 2423/88 του Συμβου­
λίου της 11ης Ιουλίου 1988 ('). Τα ενδιαφερόμενα μέρη μπο­
ρούν να γνωστοποιήσουν γραπτά τις απόψεις τους, απαν­
τώντας ιδίως στο ερωτηματολόγιο που απευθύνεται στα 
μέρη που είναι γνωστό ότι ενδιαφέρονται και παρέχοντας 
αποδεικτικά στοιχεία. Η Επιτροπή θα δεχθεί σε ακρόαση τα 
μέρη που θα το ζητήσουν κατά γνωστοποίηση των απόψεων 
τους, υπό τον όρο ότι μπορούν να αποδείξουν ότι είναι 
πιθανόν να θιγούν από το αποτέλεσμα της διαδικασίας. 
Η παρούσα ανακοίνωση δημοσιεύεται σύμφωνα με το 
άρθρο 7 παράγραφος 1 στοιχείο α) του προναφερθέντος 
κανονισμού. 
Προθεσμία 
Όλες οι πληροφορίες σχετικά με το θέμα αυτό, τα επιχειρή­
ματα σχετικά με τον ισχυρισμό για πρακτική ντάμπινγκ και 
την προκύπτουσα ζημία, οποιαδήποτε αίτηση για ακρόαση 
πρέπει να αποστέλλονται γραπτά στην Επιτροπή των Ευρω­
παϊκών Κοινοτήτων, Γενική διεύθυνση εξωτερικών σχέσεων 
(τμήμα I/C-2), rue de la Loi 200, Β-1049 Bruxelles (2) το αργό­
τερο 30 μέρες από την ημερομηνία δημοσίευσης της 
παρούσας ανακοίνωσης ή, για τα μέρη που είναι γνωστό ότι 
ενδιαφέρονται, από την ημερομηνία λήψεως της επιστολής 
που συνοδεύει το προαναφερθέν ερωτηματολόγιο, οποιαδή­
ποτε ημερομηνία είναι μεταγενέστερη. Η εν λόγω επιστολή 
θεωρείται ότι λαμβάνεται επτά ημέρες από την ημερομηνία 
αποστολής της. 
Αν οι απαιτούμενες πληροφορίες και επιχειρήματα δεν λη­
φθούν υπό τη δέουσα μορφή εντός της προθεσμίας που 
καθορίζεται παραπάνω, οι κοινοτικές αρχές μπορούν να 
προβούν σε προκαταρκτικά ή τελικά, συμπεράσματα βάσει 
των διαθέσιμων στοιχείων σύμφωνα με το άρθρο 7 παρά­
γραφος 7 στοιχείο 6) του κανονισμού (ΕΟΚ) αριθ. 2423/88 
του Συμβουλίου. 
(') ΕΕ αριθ. L 209 της 2. 8. 1988, σ. 1. 
Ο Τέλεξ: COMEU Β 21877; τέλεφαξ: (32-2) 235 65 05.